הרעה חדה במדד משכן - המדד, אשר עוקב אחר מצבם של רוכשי הדירות בישראל, ירד בשיעור של 1.7% בחודש אוקטובר לרמה של 124.4 (100=ינואר 1996), המצביעה על הרעה במצב רוכשי הדירות. המדד ירד בשיעור של 5% מיולי 2013.
מדד מחירי הדירות האחרון שפורסם על ידי הלמ"ס (סקר מחירי דירות בבעלות דיירים) רשם עלייה של 0.6%. ב-12 החודשים האחרונים עלו מחירי הדירות בישראל, על פי הסקר, בשיעור נומינלי של 10.1% ובשיעור ריאלי של 8.6%.
כלכלני בנק הפועלים מוסרים: "חודש אוקטובר הינו החודש הרביעי ברציפות שבו נרשמת ירידה במדד משכן. המשך העלייה במחירי הדירות ובריבית על המשכנתאות, הביאו להרעה נוספת במצב רוכשי הדירות בישראל. הירידה בשיעור האבטלה והעלייה בשכר העבודה הממוצע במשק קיזזו חלקית את שני הגורמים לעיל".
הכלכלנים ממשיכים: "היקף העסקאות בדירות חדשות וכן ביצועי המשכנתאות בחודש אוקטובר הסתכמו בדומה לממוצע החודשי מתחילת השנה. כלומר, רמת הביקושים נותרה גבוהה ויציבה. ברבעון השלישי הוחל בבנייתן של 10.1 אלף יחידות דיור. הרמה השנתית היא די יציבה ועומדת על כ-44 אלף יחידות."
למעלה את חומרת המצב. הפיצוץ (או של הבועה או של העם) קרוב מתמיד..